Geilo flyplass, Dagali

Geilo flyplass, Dagali (tidligere Geilo lufthavn, Dagali) er en privat flyplass som ligger 3–4 km øst for Dagali, øverst i Numedal, i Hol kommune i Viken.

Flyplassen hadde tidligere status som lufthavn, med kommersiell passasjertrafikk til Oslo (Fornebu) og Stavanger.

Flyplassen eies av Geilo Lufthavn Dagali AS, et aksjeselskap stiftet 22. november 1975. Tidligere ble den drevet av selskapet Geilo Lufthavn Dagali Drift IKS, som ble avviklet høsten 2004. Det er inngått en avtale om utleie av anlegget til Dagali Rafting AS og Dagali Action Park AS, men flyplassen vil være åpen for småfly i sommerhalvåret og om vinteren når det er brøytet.

Frekvens 121,300 MHz for blindsending skal brukes som generell flykommunikasjonsfrekvens. PPR (Prior permit required) kreves, mobiltel: 900 22 804 / 908 67 209 eller 975 31 353. PPR  skjema kan også brukes

Lufthavnen er tatt ut av AIP Norge og det utstedes ikke lenger NOTAM.

Referanser

Eksterne lenker
 Dagali flyplass
 Dagali på norskeflyplasser.no

Flyplasser i Viken
Samferdsel i Hol
Flyplasser åpnet i 1985
1985 i Norge
Byggverk i Hol